কাতার-ফ্রান্স সম্পর্ক
ফ্রান্স – কাতার সম্পর্কের সূত্রপাত ঘটে ২১শে সেপ্টেম্বর, ১৯৭১ সালে কাতারের স্বাধীনতা লাভের মধ্যদিয়ে। তখন জাতিসংঘে কাতারের তৎকালীন প্রতিনিধি হাসান কামেল ফরাসিতে তার দেশের হয়ে প্রথম বক্তৃতা প্রদান করেন। ১৯৭২ সালে ফ্রান্সে কাতার তাদের প্রথম দূতাবাস স্থাপন করেন, এবং ১৯৭৪ সালে ফ্রান্সে প্রথম রাষ্ট্রপতির সফরের আয়োজন করেন।
কাতার-রাশিয়া সম্পর্ক
সৌদি আরব এর মিত্র রাষ্ট্র হিসেবে, কাতার অনেকবারই সোভিয়েত ইউনিয়নের সাথে কূটনৈতিক সম্পর্ক স্থাপনের প্রস্তাব ফিরিয়ে দিয়েছে। তবে ১৯৮৮ সালের গ্রীষ্মে এই অবস্থানের পরিবর্তন হয়। সেই বছরের ২ আগস্ট, কাতার এবং রাশিয়া এর মাঝে কূটনৈতিক সম্পর্ক স্থাপিত হয়।
কূটনৈতিক সম্পর্ক স্থাপিত হওয়ার পর ১৯৮৯ সালের ১২ নভেম্বর, দোহায়, সোভিয়েত ইউনিয়ন তাদের দূতাবাস স্থাপন করে। এর ২ দিন পরই ১৯৮৯ সালের ১৪ নভেম্বর, কাতার, মস্কোতে তাদের দূতাবাস স্থাপন করে।